Nr. 19
2. veebruar 2004

HTG INFO

Juhtkond tänab
•	õpetaja Priidu Beierit ja raamatukoguhoidja Ave Rikast, kes organiseerisid huvitava kohtumise luuletaja Contraga
•	raamatukoguhoidja Ave Rikast Treffneri koolis õppinud kirjanikke tutvustava näituse koostamise eest
•	11d klassi õpilast Kaur Riismaad kooli kõnevõistluse läbiviimise eest
•	endist õpetajat Reet Praatsi, kes aitas kokku panna A. H. Tammsaare ja kooli seoseid kajastavad stendid eesti kirjanduse klassis (107)
•	11d klassi ja klassijuhataja Krista Kägot Tammsaare päeva korraldamise eest.
Eelmisel nädalal
•	Tartu Linnavalitsus kinnitas oma 27. jaanuari istungil Hugo Treffneri Gümnaasiumi arengukava aastateks 2004 –2006.
•	27. jaanuaril toimunud ÕOV koosolekul rääkis kooli psühholoog Kaia Raig narkomaaniast; arutati sõbrapäeva ürituste korraldamist ning infovahetust.
•	29. jaanuaril toimunud kooli kõnevõistlusel valis žürii välja kolm õpilast, kes pääsesid Tartu linna kõnevõistlusele. Need on Kärt Rebane (10b), Anna Karolin (10d) ja Tauri Tuvikene (12a).
•	Teisipäeval, 27. jaanuaril käis õpetaja Hele Kiisel 11a ja 11b klassi õpilastega Tallinna Linnateatris vaatamas etendust “Kuritöö ja karistus”.
•	Kolmapäeval, 28. jaanuaril tegi luuletaja Contra teel Helsingisse peatuse Treffneri koolis, et esitada huvilistele kooli raamatukogus oma loomingut.
Klasside tegemised
1.–2. veebruaril olid 12a klassi õpilased koos klassijuhataja Harry Sepaga talveväljasõidul Kuutsemäel.
Õpilasomavalitsus
•	ÕOV juhatusse kuuluvad: president Triin Paavel (11e), asepresident Ardi Siilaberg (11e), infojuht Karen Kangro (11e), töögruppide juht Kaur Riismaa (11d), sekretär Pille Rinne (10d).
•	Õpilasomavalitsuse juures töötavad järgnevad töögrupid:
Filmiõhtute töögrupp – üritab perioodi jooksul kahel õhtul näidata auditooriumis väärtfilme
Küsitluste töögrupp – kogub õpilaste arvamusi erinevate probleemide puhul
Spordiürituste töögrupp – organiseerib spordiüritusi kogu koolile
Õigusküsimuste töögrupp – püüab seista õpilaste õiguste eest
Kooliürituste töögrupp – organiseerib pidusid ja teemapäevi
Raadio töögrupp – püüab kooliraadiole hinge sisse puhuda
Multimeedia töögrupp – muudab kooli infovoolu digitaalseks andmekogumiks
Ökotöögrupp – üritab tõsta koolipere keskkonnateadlikkuse taset
Lähem info õpilasomavalitsuse kodulehelt, mis valmib 4. veebruariks.
Ökotöögrupp ootab kõiki, kes  tahaks koolis üles kasvatada oma taime, esmapäeval, 2. veebruaril pärast 8. tundi ruumi 202.
Ökotöögrupp soovitab kõigil viia vanad patareid koolis üles pandud patareide kasti. Aitäh!
•	ÕOV koosolek toimub teisipäeval, 3. veebruaril kell 15.35 klassis 203. 
Kooli raamatukogu 
•	ootab teisipäeval, 3. veebruaril kell 15.30 õpilasi kohtuma murdeluule antoloogia koostaja, kunstniku ja kirjaniku Siim Kärneriga;
•	kutsub kõiki vaatama raamatunäitust “Kirjanikud, kes on õppinud meie koolis";
•	ootab huvilisi tutvuma Contra luulekogudega;
•	suletakse kolmapäeval, 4. veebruaril kell 15.30, kuna toimub raamatukoguhoidjate koosolek.
Teated
•	Alates 7. veebruarist on koolimaja laupäeviti avatud kella 17.00-ni.
•	Klassivanematel palutakse panna kirja nende õpilaste nimed, kes sooviksid tellida HTG teklit (hind sõltub tellijate arvust), ning viia nimekirjad 6. veebruariks huvijuhi kätte. Tekli näidis asub kabinetis 313.
•	5.-6. veebruarini on direktor Ott Ojaveer ja õppealajuhataja Aime Punga Eesti Koolijuhtide Ühenduse üldkogul Tallinnas.
•	Neljapäeval, 5. veebruaril kell 18.00 toimub sõbrapidu, mille korraldab ÕOV  koolürituste töögrupp. Lisainfo stendil.
•	Põhja-Ameerika ülikoolide teabekeskus kuulutas messil "Teeviit" välja esseekonkursi "Lai maailm versus kodutanum", mille tööde esitamise tähtaeg on 12. veebruaril kell 17.00. Peaauhind on 2000 krooni, kaks teist kohta á 1000 krooni ning kolm kolmandat auhinda á 500 krooni. Lisaks eriauhinnad. Tallinna Tehnikaülikooli sisseastujad võivad auhinnatud esseede eest saada teaduskonna nõusolekul 1-3 lisapunkti. Lisainfo:http://www.eac.ttu.ee/essee_2004.htm Eelmise aasta esseekonkursi võitjate töid võib lugeda aadressil http://www.eac.ttu.ee/essee.htm 

•	Eesti Noorteühenduste Liit, Eesti Õpilasomavalitsuste Liit, MTÜ Juventes ja Tegusad Eesti Noored kuulutavad välja esseekonkursi “Olla või omada”. Oodatud on mõtted ja ideed järgnevatel teemadel:
•	Kas julgen olla mina ise?
•	Kes mind tegelikult mõjutavad?
•	Mida eestlane väärtustab?
•	Kes ma tahan olla kümne aasta pärast?
•	Elu tõelised ja näilised väärtused
•	Kas religioon on mulle toeks?
•	Milline on normaalne perekond?
•	Minu nõmedad sõbrad
•	Mida on mul õppida vanematelt inimestelt?
•	Kool - mida võtab, mida annab?
•	Ebavõrdsus Eesti ühiskonnas - paratamatus või probleem?
•	Mille eest ma vastutan?
Essee pikkuseks on 2 - 5 A4 lehekülge formaadis Times New Roman 12, reavahega 1,5. Võistlustööd palutakse saata hiljemalt 1. märtsiks kas e-mailile konkurss@enl.ee või aadressil Gonsiori 9, Tallinn 10 117 Eesti Noorteühenduste Liit Lisada nimi, kool, klass, e-mail ja telefoni number. Võitjatele on auhinnad välja pannud EMT ja Postimees. Lisainformatsioon:http://www.enl.ee/vaartused